AIŠKINAMASIS RAŠTAS

Dėl Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašo, patvirtinto Molėtų rajono savivaldybės tarybos 2020 m. rugsėjo 24 d. sprendimu Nr. B1–241 „Dėl Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašo patvirtinimo“ pakeitimo

**Parengto tarybos sprendimo projekto tikslai ir uždaviniai:**

Priimtas savivaldybės tarybos sprendimas leistų greičiau apmokėti pagrindinės ir pakartotinės sesijos valstybinių ir mokyklinių brandos egzaminų administratorių, vyr. vykdytojų ir vykdytojų darbą bei pagrindinės ir pakartotinės sesijų mokyklinių brandos egzaminų vertinimo komisijos pirmininkų ir vertintojų, apeliacinių komisijų pirmininkų bei komisijos narių bazinėje mokykloje darbą**.** Sprendimo projektas numato, kadatlyginimai už atliktą darbą būtų skaičiuojami pagal Švietimo, mokslo ir sporto ministro įsakymais nustatomus įkainius, todėl kiekvienais metais šiuo klausimu nereikėtų priiminėti atskirų savivaldybės tarybos sprendimų. Atsiskaitymo su mokytojais procedūra supaprastėtų, organizavimo laikas sutrumpėtų.

**2. Siūlomos teisinio reguliavimo nuostatos:**

Priimtas sprendimas dėl įkainių patvirtinimo sudarytų galimybę, pagal mokyklų-egzaminų centrų pateiktą informaciją apie brandos egzaminų organizavimą ir vykdymą, operatyviau paskirstyti mokykloms reikiamas lėšas.

**3. Laukiami rezultatai:**

Bus operatyviai atsiskaitoma su brandos egzaminų administratoriais, vyr. vykdytojais, vykdytojais, vyr. vertintojais ir vertintojais.

**4. Lėšų poreikis ir jų šaltiniai:**

Patvirtinus sprendimo projektą 2023 m. už pagrindinės sesijos valstybinių, pagrindinės ir pakartotinės sesijų mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą atlyginimams būtų naudojamos Mokymo lėšų krepšelio lėšos, skirtos brandos egzaminų organizavimui, vykdymui ir vertinimui. Preliminariais skaičiavimais tam reikėtų 4000 eurų.

**5. Kiti sprendimui priimti reikalingi pagrindimai, skaičiavimai ir paaiškinimai.**

**Nėra.**